Source: http://www.sportulsalajean.ro/articol-64135/foto-hc-zalau-a-castigat-cupa-consiliului-judetean-salaj-rezultate-si-clasament/
Timestamp: 2019-04-18 16:32:25+00:00

Document:
FOTO. HC Zalău a câștigat Cupa ”Consiliului Județean Sălaj”. REZULTATE și CLASAMENT - Sportul Salajean - stiri sportive salaj
FOTO. HC Zalău a câștigat Cupa ”Consiliului Județean Sălaj”. REZULTATE și CLASAMENT
La ultimul turneu de pregătire, gruparea antrenată de Gheorghe Tadici a reușit trei victorii din tot atâtea meciuri și s-a clasat pe primul loc, în fața celor de la SCM Craiova, ”U” Cluj și CSM Slatina
Dacă la celelalte turnee amicale din această vară, jocul Zalăul a cam ”scârțâit”, iar rezultatele pozitive au fost destul de puține, la ultimul turneu de pregătire, HC Zalău a arătat mult mai bine, mai ales că Tadici a putut să se bazeze pe toate jucătoarele, chiar și cele importante rămase din sezonul trecut.
După un debut cu o victorie la cinci goluri în fața celor de la CSM Slatina, vineri după-amiază, HC Zalău a învins tocmai deținătoarea Cupei EHF, SCM Craiova. Jocul a fost unul echilibrat, iar la pauză, oltencele au condus cu un gol, însă în partea secundă, gazdele au practicat un joc mai precis și s-au desprins la 22 – 18. Până la urmă, victoria formației zălăuane a fost obținută la un singur gol, după ce SCM Craiova a marcat de trei ori în ultimele două minute.
Ultimul joc al Cupei ”Consiliului Județean Sălaj” a fost cu Universitatea Cluj, partidă în care clujencele au început mai bine și au condus cu 6 – 4. În minutul 20, zălăuancele au preluat conducerea, 7 – 6, iar din acel momente, HC Zalău a fost în permanență în avantaj.
Scorul pauzei a fost 13 – 9, după care gruparea de sub Meseș s-a desprins și la cinci goluri, 23 – 18, ca în final să câștige cu 29 – 25.
Cu trei victorii în totatâtea meciuri, HC Zalău a câștigat Cupa ”Consiliului Județean Sălaj”. Pe locul secund s-a clasat SCM Craiova, iar ultima treaptă a podiumului a fost ocupată de Universitatea Cluj. CSM Slatina a fost ultima clasată, fără niciun punct.
S-au acordat și premii individuale. Cel mai bun portar a fost desemnat Viorica Țăgean de la ”U” Cluj, în timp ce golghetera turneului a fost Roxana Szoloși cu 16 goluri.
Rezultatele înregistrate la turneul de la Zalău:
HC Zalău – CSM Slatina 30 – 25 (17 – 12)
SCM Craiova – ”U” Cluj 30 – 23 (14 – 12)
”U” Cluj – CSM Slatina 29 – 19 (17 – 8)
SCM Craiova – HC Zalău 21 – 22 (13 – 12)
CSM Slatina – SCM Craiova 20 – 23 (11 – 12)
HC Zalău – ”U” Cluj 29 – 25 (13 – 9)
HC Zalău: Paula Teodorescu, Raluca Kelemen, Cristina Lung, Adina Sabău – Andrada Mihalcea (7), Raluca Irimia (4), Claudia Constantinescu (4), Cristina Nica (4), Roxana Szolosi (3), Valentina Panici (2), Dana Abed-Kader (2), Diana Nichitean (2), Alexandra Severin (1), Andrada Berbece, Andreea Mihart, Sabrina Lazea, Tatyana Pricop și Teodora Popescu. Antrenor: Gheorghe Tadici
1.HC Zalău 9p.
2.SCM Craiova 6p.
3. U Cluj 3p.
4. CSM Slatina 0p.
Related TopicsCupa Consiliului Judetean SalajhandbalHC ZalauhomeLIga NationalaTurneu
26 August 2018 at 9:45
Evolutie f b a fetelor. Bravo tuturor! Tadici stie ..sa construiasca di nimic
FOTO. HC Zalău a debutat cu o victorie la Cupa “Consiliului Judeţean Sălaj”

References: CSM 
 CSM 
 CSM 
 CSM 
 CSM 

CSM 
 CSM